Oscarurile pentru ecologie, acum și în România

O știre care ar putea face câțiva oameni cu idei foarte fericiți: cea mai importantă competiție globală pentru proiecte de eficiență energetică este deschisă de-acum și românilor.

Energy Globe Award recompensează cele mai interesante și originale proiecte și idei care pot contribui la economisirea energiei și protejarea mediului înconjurător. Despre EGA, aici.

Competiţia este deschisă oricui: firme, persoane particulare, companii, instituţii publice, organizații neguvernamentale, institute de cercetare, asociații, comune, orașe, școli, universităţi etc iar înscrierea proiectelor și participarea la concurs sunt, evident, gratuite.

Sunt mai multe categorii la care se acordă premii iar competiția are două planuri: o dată, e competiția națională, E.ON Energy Globe Award (EEGA) la care participă toate proiectele înscrise în România, și la care se acordă premii pentru 5 categorii (Municipalităţi, Do it yourself, Companii, Tineret și Idei); apoi e faza internațională, Energy Globe Award, la care va fi înscris automat marele câștigător al concursului din România – premiul finalei mondiale este de 10.000 de euro plus notorietate globală, ceva ce poate aduce după aceea mult mai mulți bani.

Înscrierile în competiție se fac aici – iar regulamentul acesteia poate fi găsit aici.